Wat een leuke review op passievrouwen.com ..... | Beauty by Roos Hairextensions
Home By Roos behind the scenes Wat een leuke review op passievrouwen.com …..
Door Beauty by Roos, dinsdag 25 augustus, 2015 Man vas ná moord op Limpopo-bejaarde | Maroela Media
Man vas ná moord op Limpopo-bejaarde
ŉ Verdagte is in hegtenis geneem in verband met moord op Pats Truter (79), die vrou wat Vrydag dood in die motorhuis van haar huis in Mookgophong (Naboomspruit) in Limpopo aangetref is.
Dr. Jan Truter, Pats se seun, het die inhegtenisneming aan Maroela Media bevestig. Volgens inligting van die Heritage Protection Group (HPG) is daar tydens die inhegtenisneming op ŉ selfoon, motorsleutel en juweliersware beslag gelê wat vermoedelik tydens die moord gesteel is.
Maroela Media het vroeër berig Truter se buurman in Gholfpark, ŉ veiligheidswoonbuurt op die dorp, het Vrydag op haar liggaam in die motorhuis afgekom nadat die buurvrou onraad vermoed het omdat sy haar nie soos gewoonlik rondom die huis gewaar het nie. Haar hande was oor haar bors gevou en twee handdoeke en ŉ mat uit die huis is gebruik om haar liggaam te bedek. ŉ Dun nylontou, waarmee sy vermoedelik verwurg is, was nog om haar nek. Daar was geen tekens dat sy aangerand of andersins beseer is nie.
Jan het vroeër aan Maroela Media gesê niks ooglopend is uit die huis gesteel nie en Pats se handsak het nog net so, met kontant en bankkaarte daarin, aan haar bed se kopstuk gehang. Jan het ná die inhegtenisneming die polisie geloof vir hul vinnige optrede om ŉ verdagte vas te trek. Hy het gesê die familie het nog nie verdere inligting van die polisie ontvang nie.
Brig. Motlafela Mojapelo, woordvoerder van die polisie, kon nie onmiddellik die inhegtenisneming aan Maroela Media bevestig nie en daar word gewag op verdere kommentaar.
Lees alle vorige berigte oor Pats Truter op Maroela Media.
Limpopo Mookgophong Pats Truter
Twee vas ná FNB-sluitkissieroof
Egpaar sterk aan ná Marquard-aanval
Wonder wat is die gemors se rede vir die sinnelose moord of is dit ma net oor sy wit is….
Beveilig julle self, vertrou niemand, en wees bedagsaam. Moet n patron vorm nie… Weet hoe om jouslef te verdedig, en hou jou verdedigings meganisme naby…
Die politieke leiers moet vasgevat word vir hul aanhitsing. Hul doen niks om hul eie gemeenskappe op te hef nie. Steel net, pleeg korrupsie en skel ons uit vir wit bevoorregting. Hul moet saam tronk toe gaan met hul menslike afval moordenaars.